নিজস্ব সংবাদদাতা ঃ ভালুকা উপজেলার বিরুনীয়া গ্রামের এএসসি পরীক্ষার্থী রিয়াজ রায়হান রাজুকে মাদক দিয়ে পুলিশে ধরিয়ে দেওয়ার চেষ্টার প্রতিবাদে সোমবার সকালে একাবাসীর উদ্যোগে এক মানববন্দন কর্মসূচী পালন করা হয় । স্থানীয় কংশেরকুল উচ্চ বিদ্যালয়ের সামনে মানব বন্ধনে নেতৃত্ব দেন বিশিষ্ট ব্যাবসায়ী রফিকুল ইসলাম ,সূরুজ মেম্বার , আমিরুল ইসলাম মেম্বার, সাবেক মেম্বার আব্দুল মতিন, স্বেচ্ছাসেবক লীগের সভাপতি শারফিন মোল্লা ও কাঞ্চন প্রমূখ । ১৯ ফেব্রুয়ারী রিয়াজ রায়হান রাজুর মা সুমনা ইয়াসমীন ন্যায় বিচার চেয়ে উপজেলা নির্বাহী অফিসারের বরাবরে এক লিখিত অভিযোগ করেন । সুমনা ইয়াসমিন জানান একই এলাকার হেলিম ফকিরের ছেলে মহসিন আলম ও মাহমুদপুর গ্রামের সেলিম মিয়ার পুত্র সাব্বির আহম্মেদ তার ছেলেকে মাদক দিয়ে পুলিশে ধরিয়ে দেওয়ার চেষ্টা করে । বৃহস্পতিবার রাতে ভালুকা মডেল থানার পুলিশ রিয়াজ রায়হান রাজু কে ধরতে গেলে স্থানীয় চেয়ারম্যান রিদওয়ান সারোয়ার রব্বানী পুলিশকে জানান রাজু মাদকের সাথে জড়িত নয় ।